CELEX: C2006/036/73
Language: da
Date: 2006-02-11 00:00:00
Title: Sag T-433/05: Sag anlagt den  18. november 2005  — Sanchez Ferriz mod Kommissionen

11.2.2006   
            
            
               DA
            
            
               Den Europæiske Unions Tidende
            
            
               C 36/35
            
         Sag anlagt den 18. november 2005 — Sanchez Ferriz mod Kommissionen
   (Sag T-433/05)
   (2006/C 36/73)
   Processprog: fransk
   Parter
   
      Sagsøger: Carlos Sanchez Ferriz (Bruxelles, Belgien) [ved: avocat F. Frabetti]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af listen over tjenestemænd forfremmet i forfremmelsesåret 2004 (1), for så vidt som sagsøgeren ikke er opført herpå, samt følgelig af alle aktstykker, der dannede grundlag for denne afgørelse.
            
         
               —
            
            
               Annullation af tildelingen af forfremmelsespoints i forfremmelsesåret 2004, navnlig ifølge indstillingerne fra forfremmelsesudvalgene.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, som er tjenestemand ved Kommissionen, har anfægtet afgørelsen om ikke at forfremme ham i forfremmelsesåret 2004. Sagsøgeren har til støtte for søgsmålet anført, at hans karriereudviklingsrapport for perioden fra den 1. juli 2001 til den 31. december 2002 endnu ikke var blevet endelig udarbejdet ved vedtagelsen af den anfægtede afgørelse. Desuden er han af den opfattelse, at Kommissionen ved tildelingen af »prioritetspoints« til tjenestemændene i forbindelse med deres indplacering med henblik på en forfremmelse lagde for stor vægt på »restgruppen« af tjenestemænd, som ikke var blevet forfremmet i de foregående forfremmelsesår, skønt de havde nået loftet for forfremmelse. Sagsøgeren har ligeledes fremsat en generel kritik af pointstildelingen, som ifølge ham er i strid med kravet om at foretage en sammenligning af fortjenesterne i forbindelse med forfremmelse.
   Sagsøgeren har på dette grundlag anført, at der er sket tilsidesættelse af vedtægtens artikel 45 samt af de almindelige gennemførelsesbestemmelser og af Kommissionens vejledning i bedømmelse og forfremmelse af tjenestemænd, tilsidesættelse af princippet om forbud mod forskelsbehandling, tilsidesættelse af princippet om forbud mod usaglig sagsbehandling, tilsidesættelse af begrundelsespligten, tilsidesættelse af princippet om beskyttelse af den berettigede forventning og tilsidesættelse af omsorgspligten.
   
      (1)  Liste offentliggjort i Meddelelser fra Administrationen nr. 130 – af 30.11.2004.